
Oni | Buffy | Blair Witch Vol. 1 | Zeus 


TOP GAMES 


“Top Games” започва пътя си като 
рубрика в специализираното 
списание “Computer” през 1999 
голина. Постепенно увеличава 
обема си и през 1995 става 
самостоятелно приложение към 
списанието. 


Именно тук се кове българската 
гейм журналистика. Голяма част 
от авторите в "Тор Games” 

в последствие съзлават и пишат 
в “PC Мапа” и “PC Club”. 


За целите на проекта "Лазарус", 
всеки брой е опакован с корица 


в съвременен стил. 


Приятно четене! 


ОМІ = v a f El 
През януари се очаква да излезе ONI, игра в стила Ha брой12 
японските анимационни филмчета, наречени манга. Отново | С 
става въпрос за борба за надмощие в бъдещето с много ръкопашен 

бой и пушкала. Главното действащо лице е жена. За още 

предварителна информация: Сергей Ганчев. 


Buffy The Vampire Slayer 

Бьфи ходи на училище, забавлява се с 
приятелите си, гледа МТУ. През нощта обаче 
грабва арсенала от чесьн, сребро и клинове и трьгва на лов за 
вампири. Действието се развива в наши дни. Сергей Ганчев се 
надява през януари да се срещне с Бъфи и да съдейства за 
намаляването на вампирската популация. 


По месечно приложение на cn.Computer за. игри. = 


“TOP GAMES 


Baldur’s Gate Il: Shadows of Amn 


Нещо ценно за феновете на стратегиите в реално време. В края на 
септември т.г. излезе и дьлгоочакваното продьлжение Ha Baldur's 
Gate - Baldur's Gate ІЇ: Shadows of Amn. Играта e базирана на 
правилата Advanced Dungeons&Dragons (AD&D), които предполагат 
висока степен Ha сложност. Боян Иванов й направи много сериозен 
тест и предлага подробни описания и препорьки. Неслучайно! 

Тя ще се превьрне в класика за жанра си! 


Command 8, Conquer: Red Alert Il 

Дали ще ce хвьрлите да спасявате света от 
червените узурпатори или ще сметнете, че LK) ت‎ 
повече ви допада да смачкате Алианса под Че 

ботуша си? В Command&Conquer: Red Alert II Ha 
можете да се вживеете в ролята Ha командир от ди 
Алианса или от страна на руснаците. Братята Иван и 
Мартин Димитрови вече го направиха, в резултат на което 
твърдят „Red Alert ЇЇ е екзекутор Ha Starcraft!“ 


BlairWitch Volume 1: Rustin Parr 


Подобие Ha някогашната хитова поредица Alone in the Dark, но в 
сьвременен вариант и респективно с твьрде сьвременни 
хардуерни изисквания. Дали поради това, дали поради мрачната 
атмосфера в нея, дали поради кофти настроение, но Краси 
Семерджиєв сьжалява за времето, което й е отделил. 

Разберете защо. Може да ви е от полза. 


Zeus: Master of Olympus 

Играта e изградена в традицията Ha добре познатите Caesar и 
Pharaoh. Вьпреки че прилича доста на предшествениците си, Zeus, 
естествено, има и свои специфични особености. 

Спарта, хубавата Елена, богове, строежи, Сергей Ганчев... 


Y 


Има някои неща, които много харесвам в японци- 
те. Едно от тях със сигурност е тнар. манга (manga). Ако не сте виждали 
анимационни филмчета в този стил, опитайте да си намерите. „Princess 
Mononoke” например е нещо подобно. 

За моя най-голяма радост през януари се очаква да излезе играта 
Oni - едно сравнително нормално манга произведение, изградено по всич- 
ки правила на изкуството. Тя е дело на Bungie. Ако се сетите за Myth: The 
Fallen Lords илиМуй Il: Soulblinger, ще стигнете до извода, че компанията 
прави солиден завой в жанрово отношение, като Оп! е първата игра от то- 
зи род. Вероятно от страх да не направят някоя средностатистическа боза 
програмистите разумно са си дали тригодишен период за разработка. Е, за 
това време явно са успели да направят нещо добро. При това играта ще 
закъснее за премиерата си само с месец. 

Както в повечето подобни игри, и тук ще си имаме нов енджин и ед- 
на-две допълнителни екстри, включително доста хубаво озвучаване. Като 
се има предвид стилът на играта, графиките вероятно ще се сторят стран- 


es Forever) оп- 
О се увеличават. 
Накратко ае следната: Годината е 2032. Ако уме- 
ете да делите на четири, ще установите, че годината е високосна (всъщ- 
ност в нашия случай това няма абсолютно никакво значение). Та след три- 
десет и две години земята е покрита от огромни мегаполиси. Висшите тех- 
нологии са станали неделима част от живота на хората, включително и на 
препитаващите се по съмнителен начин. Една от най-важните организа- 
ции, свързани с опазването на реда, e Crimes Task Force (TCF). Основни- 
ят противник на ТСЕ е брутална и зловеща организация, известна единст- 
вено под името Syndicate (Синдиката). Дълги години добрите индианци се 
опитват да проникнат и унищожат синдиката, но напразно. В играта поред- 
ният герой/героиня заемащ/а се с непосилната задача, се казва Konoko; 
Копоко яде, спи и диша за своята организация. Девойката е прекарала 
усилени курсове по ръкопашен бой и боравене с всевъзможни г ~ 
смъртоносни пушкала. По време на битките тя се оказва доста 
полезен кадър с голям запас от неприятни изненади за против- 
ника. За разлика от повечето 
подобни игри тук главно се 
набляга на ръкопашния бой. 
Не че ако имате някоя базука 
или нещо подобно наоколо, ня- 
ма да можете да я използвате, 
но все пак важна е идеята. 
Стоп! Засега толкова. 
Когато играта излезе - повече. 

Buffy The Vampire Slayer 


FOX Interactive 


Очаква ce : януари 2001 - Сергей Ганчев 


Всяко едно поколение има своя избраник. В случая става въп- 
рос за избраница - една девойка, надарена с невероятни умения, 
призвана да защити хората от демоничния свят на вампирите, върко- 
лаците и техните най-близки роднини. През вековете избраните са 
успявали да ни опазят, а ние дори не сме и подозирали за тяхното съ- 
ществуване. Днес благодарение Ha Fox Interactive тяхната тайна ще 
бъде разкрита и практически всеки от нас ще има възможността да 
влезе в съответната роля, с което да намали значително размера на 
вампирската популация. Играта се казва Buffy The Vampire Slayer, а 
действието се развива в наши дни. 

Та в нашите дни поредната представителка на поредицата се 
казва Бъфи, живее на запад от България, говори предимно на анг- 
лийски, висока е около метър и седемдесет, има руса коса и светли 


очи. Честно казано, изглежда малко изкуствено, но коя подобна „героиня“ не изглежда изкуствено. 
Вземете вездесьщата Крофт или джеймс-бондовския еквивалент от МОЕ. 

Играта е направена по явно доста известен едноименен сериал, за който ние обаче дори и 
не сме чували. Тя следва изцяло сценариите от първите два сезона 


на поредицата. В тях Бъфи е ученичка, има сравнително нормален 
живот през деня, ходи на училище, забавлява се с приятелите си и 
гледа МТУ. Падне ли обаче нощта, крехкото създание вади арсена- 
ла от чесън, сребро и клинове и тръгва да лови демонични злодеи. 
Както винаги бедните и нещастни вампири започват осъществява- 
нето на своите планове за завладяване на света не от някой затън- 
тен край на вселената, където биха могли да срещнат само някоя 
бяла мечка или заблуден швед, а под носа на въпросната девойка 
герой. Подобни стечения на обстоятелствата винаги са ми изглеж- 
дали адски глупаво, но явно вампирите и другите сходни тям зли 
изчадия страдат от много сериозна липса на късмет. 

Както повечето подобни нови игри, Buffy се е сдобила с чис- 
то нов ЗО енджин. Доколкото успях да разбера, играта е реализира- 
на в духа на Heretic II (по-точно по отношение на гледната точка и уп- 


равлението). От това сигурно ще излезе нещо хубаво. Хора, присъствали на официалните презен- 
тации, твърдят, че изпълненията на Бъфи и другите „подвижни“ обекти са били на доста добро ни- 
во. Единствената мътилка се е появила около фоновете. Дали заради атмосферата на играта или 
от чист мързел, почти навсякъде присъства мъгла. Това, от една страна, никак не е лошо, но от 
друга - може да е чисто и просто замазване на положението. Самите вампири (също върколаци, 
сирени и т.н.) обикновено се появяват в чисто човешки облик. Голямата част от работата е била 


хвърлена именно за момента на тяхното преобразяване. Между 
другото авторите доста сериозно са изтървали производствените 
си срокове. В момента сигурно са готови само около трийсет про- 
цента от играта. В резултат на това, вместо по коледните празни- 
ци, Buffy The Vampire Slayer ще излезе на пазара вероятно в на- 
чалото на следващата година. 

Тест 


Графика 10 
Музика 9 
Звук 9 
Оригиналност 8 
Удоволствие 10 
Боян Иванов Сложност трудна 
ME „The Lord of Murder shall perish, but in his 


death he shall spawn a score of mortal progny. 
Chaos shall be sawn in their footsteps“ 


' \ So Sayeth the wise Alaundo 


Dungeons&Dragons е ролева игра, създадена oT TSR преди 
повече от 25 години. В нея играчите приемат ролите на фантастич- 
ни персонажи в магически светове. Играчите се събират и заедно се 
изправят пред загадки, изпълняват задачи (quests) и се бият със си- 
лите на злото, докато арбитър, наречен Dungeon Master, свързва 
всички елементи в едно и създава историята. Играта е с отворен 
край, т.е. има само начало, а край няма. Докато Dungeon Master има 
истории за разказване и играчите искат да слушат, играта продъл- 
жава. 
През далечната 1972 г. Дейв Арнесън и Гари Гайгакс създа- 
ват оригиналната Dungeons&Dragons, която бързо става популярна 
и печели милиони фенове. През 1978 г. бяха създадени подобрени- 
те правила Advanced Dungeons&Dragons (AD&D), а през 1988 - 
Advanced Dungeons&Dragons 2nd Edition. През същата година видя 
бял свят и първата компютърна игра no AD&D: Pool of Radiance. 
Ан RON A 2 ех НІ, ; 5 Следващите седем години SSI пуснаха повече от 30 компютърни иг- 
7 | ри, базирани на правилата AD&D. Още помня класики като Eye of 
The Beholder | и Il, Dark Sun, Revenloft, Manzoberranzan и много 
други. 

Всичко това свърши, когато TSR фалира и SSI изгубиха 
правата върху AD&D. И така през 1997 г. Wizards ої the Coast, 
създателите Ha Magic the Gathering, купиха TSR. Правата за ком- 
пютьрните игри по АО8О бяха дадени на Interplay. Първите ня- 
колко игри бяха провал (Blood&Magic, Descent to Undermountain 
и Birthright: Gorgon's Alliance). През 1998 г. обаче Bioware и Black 
Isle сьздадоха Baldur's Gate, с която започна ренесансьт Ha ком- 
пютьрните RPG игри. Последваха Planescape: Torment и Icewind 
Dale, издадени от Interplay, както и Neverwinter Nights, разработ- 
вана от Bioware, и Pool of Radiance Il: Ruins of Myth Drannor, де- 
ло Ha SSI, които отново получиха правата върху AD&D. В края на 
септември т.г. излезе и дългоочакваното продължение на 
Baldur's Gate - Baldur's Gate Il: Shadows of Amn. 

Стига предистория. Да ce пренесем кьм самата игра. За 
тези, които не са играли първата част, ще разкрия 

НАКРАТКО ИСТОРИЯТА 

Прекарал целия си живот в манастира крепост Сапаїекеер, осиновен и отгле- 
дан от магьосника Goraion, вие (вашият герой) трябва да напуснете досегашния си 
дом. Още същия ден убиват Goraion пред очите ви. След много премеждия разбира- 
те, че убиецът се казва Saravok и е ваш брат. Преди много години във „времето на 
проблемите“ боговете са бродили по земята. Един бог предвидил собствената си 
смърт и оставил диря от наследници. - ; в sa 
Този бог 6un Bhall - богьт Ha убийства- ES 

Ta, и вие със Saravok 

сте негови деца. Уби- 

вайки брат си, вие 

проваляте плана му 

да възкреси Bhall. 
“N Вие сте героят на 
T Baldur's Gate. 


Да се прехвьрлим кьм 

ВТОРАТА ЧАСТ НА ИГРАТА 

Героят ви се сьбужда в килия, без да може да си спомни 
кьде се намира или как се е озовал на това място. Пред очите 
ви се появява магьосник, който започва да упражнява магиите 
си вьрху вас. Малко след като той си замине, се появява и 
Imoen, която ви освобождава. След като се полутате малко из 
тьмницата затвор, успявате да се измькнете. Излизайки на по- 
вьрхността, се озовавате в Athkatla, столицата на Amn. Там по- 
падате в разгара на битка между магьосника (от предисторията) 
и група наемници. Най-накрая научавате и името на магьос- 
ника — Jon Irenicus. Битката e кратка и има фатален край за Ha- 
емниците. Малко след това Jon Irenicus и Imoen са арестувани 
от група магьосници (използването на магия в Amn e забране- 
но). Така започва дългото лутане из земите на Amn в търсене на 
отговори, изпълнено с приключения и загадки. За да не разва- 
лям удоволствието ви, няма да разкривам историята по-ната- 
тък. 

Основната история е много интересна и оплетена, но тя 
заема само около една десета от цялата игра (около 50-60 игро- 
ви часа). Веднага щом героят излезе на повърхността в столи- 
цата Ha Amn, ще бъде затрупан от задачи (куестове). За да се 
справите с поставените ви задачи, ще можете да присъедините 
към себе си още до пет героя. Освен познатите ни от първата 
част Imeon, Minsc (заедно с Boo), Jahiera, Edwin и Viconia, ще 
можете да избирате и от още десет NPC-Ta. Сподвижниците ви 
вече не са безучастни в развитието на историята. Много често 
ще ви заговарят или ще наблюдавате разговори помежду им. Те 
ще развиват различни взаимоотношения помежду си, ще се 
сприятеляват или ще се карат и често ще искат да заемете по- 
зиция. Историята се разкрива предимно чрез п-дате сцени, 
както и чрез „плаващи“ текстове между отделните глави. Съни- 
щата пак присъстват, но вече не са само „плаващ“ текст. Те съ- 
що представляват отделни сцени, като понякога ще можете и да 
разговаряте с присъстващите в съня ви. 

Има специални куестове, след чието изпълнение главни- 
ят герой получава собствен замък. За различните класове куес- 
тове наградите са различни. Примерно боецът получава кре- 
пост, която трябва да управлява и пази от враговете си, а пала- 
динът получава специален свещен меч (Holy Avenger) и право- 
то да се присъедини към ордена (Order of the Radiant Heart). Te- 
зи куестове са добре вписани в историята и внасят разнообра- 

зие в играта. 

ПЪРВОТО НЕЩО, КОЕТО МЕ ВПЕЧАТЛИ, 

когато пуснах играта, бе графиката. Вече можете да 
избирате разделителна способност 800х600 точки (офици- 
ално), както и по-високи (неофициално). Смяната на раз- 
делителната способност променя играта много повече от 
очакваното. Благодарение на нея се вижда по-голяма част 
от терените, които са още по-детайлни. Това кара играта 
да изглежда по-добре, а и дава по-добър контрол върху 
персонажите. Моделите на героите и чудовищата са по- 
добрени, а движенията са допълнени с над 170 000 нови 
анимации (в Baldur's Gate общият брой на анимациите e 
около 108 000). Подобрени са и анимациите във фона на 


играта - движението на водата, флагове и т.н. Специалните ефекти са еднакви с тези в Icewind Dale 
\ с малки изключения. Ударната вълна от огнената топка вече наистина изглежда като вълна от огън, 
# а не е просто поредица от двуизмерни огънчета. С две думи, графиката е на високо ниво и ще 3a- 
радва окото на всеки фен на КРС игрите. 

Има промени и при създаването на героя. Добавени са три нови класа: 

>>Варварин (Barbarian) - добър войн, движи се по-бързо, притежава умението berzerker 
гаде, има повече жизнени точки от нормален боец. За сметка на това не може да използва броните 
plate mail, full plate и не може да слага по повече от две звездички на оръжейна категория. 

>> Монах (Monk) — боец, специализирал се в боя без оръжия и брони. Майстор на бойните 
изкуства. Получава бонус, когато се бие с голи ръце. С покачване на нивото на монаха ударите му 
стават по-силни. Може да прилага и няколко вида специални удари (Stunning blow и Ошмеппа Palm). 
Освен това монасите имат устойчивост на магии, движат се по-бързо, могат да се лекуват и прите- 
жават някои от уменията на крадците (Stealth и Detect Traps). Те обаче не могат да носят броня или 
да използват оръжие за две ръце. За монасите са добавени специални анимации на ударите, кои- 
то са добре направени и си заслужава да се видят. 

' — >>Закпинател (Sorcerer) - магьосници, които са роде- 
ни с умението да правят магии. Смята се, че по вените им те- 
че кръвта на някое могъщо същество. Някои от тях мислят, че 
са деца на богове или даже дракони, приели образа на човек. 
Магията на заклинателите е по-скоро интуитивна, отколкото 
логическа. Те не могат да учат магии от свитъци, а ги получа- 
ват с повишаване на нивото на опит. Не е нужно техните ма- 
гии да бъдат запаметявани. Заклинателите могат да правят 
по-голямо количество магии, но получават по-бавно и по-мал- 
ко магии от обикновен магьосник. Ограниченията относно оръ- 
жията и броните са като при магьосниците - не могат да носят 
никакви брони и използват само ножове, бойни тояги, дартове 
и прашки. 

Освен тези нови попълнения за всеки от старите класо- 
ве ще можете да избирате т. нар. кит. Китовете са нещо като 
допълнителни специалности, например Паладинът може да 
избере да стане Кавалер, Инквизитор или Ловец на немъртви. 
Всеки кит си има плюсове и минуси. Вие трябва да решите да- 
ли си струва да вземете кит, или не. Китовете се избират при създаването на героя, с из- 
ключение на Лечителя (Cleric), който получава кита си, след като изпълни специален ку- 
ест. С китовете, новите класове и специализираните магьосници имате на разположение 
за избор 40 вида класове, без да броим multi-class или dual-class възможностите. Това 
дава голямо разнообразие при създаването на героя, като има и много различни начини 
на игра. 

Ако сте играли първата част Ha Baldur's Gate, ще можете да прехвърлите героя си 
във втората част, като при това персонажът ви ще запази всички характеристики, дори и 
някой от показателите му да е повече от 18. Ако прехвърлите героя си, има и голяма ве- 
роятност да намерите повечето от предметите, които сте имали в първата игра. Героят 
започва с 89 000 точки опит, което е около 7-8 ниво, в зависимост от класа. Тези, които 
са играли Tales ої the Sword Coast (допълнението към Baldur's Gate) и са пренесли repo- 
ите си, ще започват с до 161 000 точки опит. Ограничението на опита в Shadows ої Amn 
e 2 950 000, те. може да се стигнат следните нива: за Паладин, Рейнджър, Магьосник и 
Заклинател - 17-0, за Боец - 19-0, за Лечителя и Монаха - 21-0, за Бард и Крадец - 23- 
< аи: о, и за Друида - 14-о (по-ниско ниво, защото след 14-то става много силен и се наруша- 

ва балансът в играта). Както виждате, в Baldur's Gate |! героите могат да станат наистина могъщи. 

Време е да обърнем внимание и на оръжията. Добавени са три нови оръжия - катана, вакизаши (късият 
самурайски меч) и нинджа-то, като вече всяко оръжие е отделна оръжейна категория. Добавени са и четири оръ- 
жейни стила. Всеки от тях дава бонуси към използването на оръжие от съответния стил: 

<Опе Напа Style> дава бонус към АС (Armor Class), когато използвате оръжие само в една ръка; 

<Two Handed Style> увеличава щетите, които нанасяте, и 
скоростта, с която удряте, когато използвате оръжия за две ръце; 

<Sword and Shield Style> - бой с щит и оръжие за една ръ- 


ка; 

<Two Weapon Style> - най-интересният стил, който дава 
възможност за използване на оръжия и в двете ръце (примерно 
две катани или дълъг меч и брадва). Всъщност героят винаги може 
да използва две оръжия, но този стил премахва наказанията, кои- 
то се налагат. 7 

Орьжейните категории и стилове използват едни и същи точки (звездички), 
така че трябва добре да помислите дали искате да се специализирате в боравене- 
то с едно оръжие и съответния стил, или да изберете по-ниска специализация, но 
да използвате повече оръжия. 

Магическата система не е променена. Добавени са много нови магии и зак- 
линания като общият им брой надхвърля 300. Половината от книжката към ориги- 
нала е описание на магиите. Включени са всевъзможни нови разрушителни и за- 
щитни магии, като най-интересни са магиите, които защитават магьосника от чуж- 
ди магии (Spell Turning). Тези магии, както и познатите защитни магии Stoneskin и 
Mirror Image, правят магьосника почти неуязвим. За да се справите с такъв враг, са 
прибавени и много магии, които пробиват и премахват магическите защити. 

А сега за враговете: ще се срещнете с много познати гадини, но има и голямо количество но- 
ви и много силни врагове. Тъй като се предполага, че героят ви е по-силен, ще се биете предимно с 
доста силни врагове. Ще се запознаете с всевъзможни гиганти, джинове и т.н., като най-страшни са 
драконите, които едва се събират на един екран, и ужасяващият Beholder. Освен чудовища има и 
доста „приключенци“, които ще ви се изпречат по пътя. Не ги подценявайте! Един магьосник от висо- 
ко ниво представлява сериозна заплаха, още повече, ако го придружава и един боец. Препоръчвам 
да изпробвате различни стратегии при разрешаването на проблемите. Изкуственият интелект на чу- 
довищата е повишен и стратегии от типа „стреляй и бягай“ не работят. Враговете ви са доста упори- 
ти и ще ви преследват даже и през различните карти. 

Магическите предмети и оръжия са в големи количества, а и са много по-мощни от 
тези в първата част. Както споменах по-горе, ако прехвърлите героя от Baldur's Gate, ще Ha- 
мерите и по-голяма част от предметите, които сте имали. Освен обикновени магически 
предмети, се намират и мощни артефакти, разглобени на части, които ще трябва да събе- 
рете. 


Интерфейсът е обновен. Цветът му е сменен, бутоните са пренарисувани. Бутонът 
Rest е преместен на основния екран, а може да бъде избрана и познатата ни от Ісеміпа 
Dale опция rest until healed. Благодарение на новата графика се разкрива и по-голяма част 
от екрана. Включена е и опция за скриване на интерфейса или на част от него, което раз- 
решава и един от най-големите проблеми на Icewind Dale. Включени са и голям брой „горе- 
щи клавиши“ за по-лесно управление. На картата вече са обозначени всички важни места, 
така че няма да се лутате в търсене на дадено място. Подобрен е и журналът. Разделен е 
на три части, включващи куестове, които трябва да свършите, които сте свършили, и една 
част за главната история. Можете също така да подреждате куестовете по дати или по име. 
Добавена е и възможността за водене на собствени бележки. Разрешен до известна сте- 
пен еи проблемът с pathfinding, като е прибавена възможността да поставяте waypoints на 
героите. Към играта е добавено и упътване, което заедно с книжката към оригинала успя- 
ва да обясни по-голяма част от начина на игра. Въпреки това, ако не сте играли досега иг- 
ра от типа АО8О, ще ви трябва доста време, докато свикнете. 

Музиката и звуковите ефекти са на високо ниво. Макар и тематично, музикалното 
оформление е много добро и присъства доста по-често, околкото в Icewind Dale. Има го- 
лям набор от мелодии, като са използвани и някои познати OT Baldur's Gate, които допри- 
насят доста за атмосферата в играта. При звуковите ефекти няма голяма разлика от 
Icewind Dale. Ефектите при битките и магиите са малко подобрени, добавени са и доста 
нови. Гласовете на героите са по-добри, макар и да има по-малък избор. В самата игра 
има много озвучени реплики, като някои гласове са много впечатляващи (на мен най-мно- 
го ми хареса гласа на един дракон, когото срещнах). Филмчетата са добри, направени са 
по интересен начин, добре са озвучени с гласа на разказвача. 

Време е да свършвам. За заключение ще кажа само няколко думи. Големият избор 
на класове и умения, както и големият набор от магии и предмети дават възможност за 
много различни начини на игра. Освен разнообразна, играта е и изключително дълга (око- 
ло 200-250 игрови часа). Според мен Baldur's Gate Il ще стане класика в жанра и е задъл- 
жителна за всеки фен на КРС игрите. ' 

Димитрови МИНИМАЛНИ ИЗИСКВАНИЯ: 
Процесор: Pentium Ії на 266 MHz 


парна 10 Памет: 64 Мбайта | 

Музика 9 Дисково пространство: 350 Мбайта 

Звук 7 CD-ROM с 4-кратна скорост Ber З 

Сюжет 7 Видеопамет: 2 Мбайта СОАО ур сл 
Оригиналност 6 Появата Ha Red Alert Il беше доста изненадваща както за всички геймъри по целия 
Удоволствие 9 свят, така и за нас самите. За играта се заговори по-сериозно едва около месец преди офи- 


циалното й излизане в САЩ. Не беше предоставено игрално демо, а за бетатестерите бе 

приготвена специална зала, за да може да се предотврати изтичането на данни. Естествено, 
около играта се вдигна доста шум и тъй като предоставената информация бе много оскъдна, се загово- 
риха какви ли не неща. Доколко верни се оказаха те, ще можете да разберете в теста, който направих- 
ме за вас. Нека започнем с 


През далечната 1992 година Westwood създадоха жанра real time strategy - стратегия в реално 
време. Началото бе поставено с небезизвестната Dune Il, която още тогава се превърна в класика. Пър- 
вият клонинг беше Warcraft на Blizzard, а след като стана ясно, че RTS стратегиите ca мал- 
ка златна мина, още куп фирми се втурнаха да правят подобни игри. Естествено, лидери- 
те от Westwood не спряха дотук и направиха поредицата Command&Conquer, част от коя- 
то еи Red Alert Il. Несъмнено мнозина от вас си спомнят двата мултимедийни компактдис- 
ка на първия C&C. За 1995 г. те бяха адски много, особено като се има предвид, че no то- 
ва време в България СО-КОМ устройството беше лукс. И когато всички вече очаквахме 
продължението Tiberian Sun, хората от Westwood направиха Red Alert. Естествено, тук бя- 
ха премахнати недостатъците на предшественика й - вече можехме да управляваме мор- 
ските и въздушните бойни единици, чиято цифра се бе увеличила драстично в сравнение 
със C&C. Red Alert се оказа това, което Command&Conquer He беше. По онова време в 
България беше почти абсурдно да си купиш легално компютърна игра. Помня с каква тръп- 
ка Събрахме последните си спестявания, за да си вземем двата диска от „Славейков“. При- 

{ чината да го сторим беше статията за Red Alert, която прочетохме в 
списание Сотриїег. Затова сега, когато пишем тези редове, ни е адс- 
ки приятно, че можем да го направим, и ако някой млад читател или 
читателка реши да си вземе играта, значи сме изпълнили мисията си. 

И така... 

Уютен кабинет в Кремъл. Червени знамена със сърп и чук. 
Бюстове и картини на Сталин. Дървено бюро, а на кожения стол зад 
него седи премиер-министърът на Русия — Романов. Червеният теле- 
фон иззвънява нервно. Руснакът го вдига. Оттатък е президентът на 
САЩ. „Какво cmaea?“— е първият My въпрос, но явно има да пита още 
доста неща, защото цялата руска армия се изсипва като пороен дъжд 
над Америка. Червената инвазия е започнала. Премиер-министърът 
затваря доволно телефона. Скоро американците ще бъдат в краката 
му. 

Червените лампи в контролния център на единия от бункерите с ядрени ракети на САЩ започват 
да присветкват нервно. „Кед Alert!“ Сигналът е напълно ясен. Всеки един оператор знае какво означава. 
Време е да се отвърне на удара с удар и да се изстрелят ракетите срещу Русия. 

Отново кабинетът в Кремъл. До примиер-министъра е застанал мъж с непонятно устройство на 
главата. В ръката си държи странен апарат, наподобяващ клетъчен те- 
лефон, но с архаична структура - слушалка с мини телевизионна ан- 
тена. 


В бункера са стартирали ракетите и всеки миг ще отворят люко- 
вете, за да могат да излетят от силозите. Телефонът иззвънява. Еди- 
ният от операторите го вдига моментално. Странен сигнал. 

>>Paratroopers [Америка] - Парашутистите са обик- 
новенни Gl единици на американците, които биват стоварва- 
ни от транспортни самолети. 


>>Black Eagle Jet |Корея| - Самолети с повишени по- 
казатели в сравнение със съюзническите Нагпег-и. 


>> Сгапа Cannon Defensive Turret [Франция] - Orpom- 
но и мощно оръдие с голям обсег, но само за наземна защита. 


>>Tank Destroyer [Германия] - Танкът е въоръжен с 
бронебойно оръдие, изключително ефикасно срещу вражески 
машини. За сметка на това пък слабо срещу сгради и пехотин- 
ци. 


>>Sniper [Великобритания] - Снайперистът е специа- 
лизиран в елеминирането на противникови пехотинци от да- 
лечни разстояния и неефективен срещу сгради и всякакви ма- 
шини. 


>>Demolition Truck [Либия] - Камион, който превозва 
ядрен заряд и се взривява като малка атомна бомба при дос- 
тигане на поставената му цел. 


>>Desolator [Mpax] - Този войник е въоръжен с оръ- 
жие, произвеждащо радиация, с което освен че убива против- 
никовите пехотинци с един изстрел, може да замърсява земя- 
та с токсични вещества и по този начин да нанася щети на 
всичко в определен радиус около него. За съжаление втората 
възможност не е ефективна срещу сгради. 


>>Terrorist [Куба] - Фанатик, който носи със себе си 
бомба и се самовзривява, щом достигне целта си. В групи, ако 
един от терористите бъде убит, то всички хвръкват във възду- 
ха. 


>>Tesla Tank |Русия| - Аналог на защитната кула tesla 
coil; представлява неин мобилен вариант. Познат на мнозина от разширението на първия Red Alert. 


Играта в мрежа, естествено, е силата на стратегиите в реално време и Red Alert |! не прави из- 
ключение. Ще имате възможност да пробвате силите си както по локална мрежа (най-вероятно в ня- 
кой клуб), така и по Интернет (ако имате качествена връзка). Първата възможност е тествана успеш- 
но, за което ние двамата сме искрено благодарни на нашия приятел BloodeR, който се притече на по- 
мощ в трудния миг. Втората обаче така и си остана табу за нас поради бавната и нестабилна връзка. 

Нека обаче да се спрем на разнообразието, което ни предоставя играта по локална мрежа — 
Battle, Free for All, Cooperative, Unholy Alliance, Megawealth, Land Rush, Meat Grinder и Naval War. Цели 
осем самостоятелни типа на игра, и то с всякакви странни англоезични наименования! Всьщност He 
са чак толкова странни, стига да познавате езика. Но все пак ще ви оставим сами да откриете какво 
крият тези няколко режима на игра. Ще споменем само, че при последните два става въпрос за битки 
с ограничени наземни части или плавателни съдове. 

в Red Alert Il ca на едно добро ниво. Парчетата, които ще имате 
възможност да слушате по време Ha мисиите, са точно тринайсет. Така и 
не разбрахме причината, поради която Westwood са решили да заложат 
на фаталното число. Но това не е важно. Песните са много добри и след 
като на нас ни харесаха, а ние слушаме основно по-твьрди неща, значи 
наистина си струват. Единственият недостатьк са гласовете, включени в 
някои от парчетата, които доста често ще ви объркват сред обстановка- 
та. Колкото до купищата от звукови ефекти - не знаем дали ще се появи 
друга стратегия (след Dune || и Ground Control), която да ни впечатли та- 
ка с репликите на единиците си или пък с гърмежите из бойното поле. За съжаление нещата са до 
болка познати, макар и малко попроменени. 


Нека кажем и за 


Първото нещо, което прави огромно впечатление, е изключително бавното зареждане на 
мисиите и зауе-овете. Изглежда, хората от Westwood са решили да не изневеряват на принципите 
на първата част и са продължили изконната традиция. Поради това горещо ви съветваме да се 
load-BaTe по-рядко и ако е възможно, да отделяте по шест-седем часа дневно за игра, за да не си 
губите времето с повторно зареждане на заме-ове. Е, второто беше повече на майтап, но истина- 
та е, че ако така се отдадете Ha Red Alert Il, току-виж, сте я превьртели и за един ден. 

Да оставим шегата настрана, обаче играта може да се минава и за един ден. Вярно, че ис- 
ка поне 12 часа, но 12 мисии не са много, особено пък когато играете на лесна игра. Все пак от 
Westwood са могли да поразширят кампаниите на двете страни с поне по още три задачи. Само че 
явно мениджърите им от ЕА са сметнали, че ще е по-печелившо да пуснат разширение към игра- 
та, за да понапълнят бюджета си с по някой и друг долар. Помнете думите ни - в скоро време ще 
има Red Alert Il: Expansion. 

Сюжетната рамка на играта ни напомни доста на историята с Diablo Il. Въпреки интересно- 
то развитие на действията в играта, финалът е доста плосък и повърхностен. След като го изгле- 
дахме, почувствахме се някак душевно ограбени. Бъхтиш се 12 мисии, за да видиш финалната 
анимация, и какво? Накрая гледаш едно късо филмче, подхождащо повече за крайна анимация 
към някоя мисия. 

И последният въпрос, който ни измъчи, беше: „Защо, след като в играта са се запазили 
само брифингите и музикалното оформление се повтаря на двата диска, не е била поместена 
само на едно CD?“ На подобен принцип бе изградена Dune 2000, която хем се състоеше OT общо 
27 мисии, над 10 парчета и 31 филмчета и анимации, а беше на един диск. Явно отговорът е само 
един - традиция. 

Terminal Reality/Gathering of Developers 


Тествано Ha: Celeron 433 MHz,192 Мбайта RAM, Matrox G400 MAX, SB AWE32, CD-ROM устройство с 40-кратна скорост 


Краси Семерджиев 


Навьн е сльнчево, малко ветровито. Аз си стоя тихич- 
ко и слушам новия албум Ha Green Day. Ако не се льжа, каз- 
ваше ce „Warning“, ama недейте да разчитате на моята по 
принцип слаба памет. Както и да е. За разлика от хубавото 
време навьн, атмосферата в играта, с която в момента ус- 
пешно си губя времето, е доста мрачна. Наистина мрачна, но 
това в никакьв случай не я прави ,увлекателна", даже напро- 
тив. И все пак това е първата серия от трилогията, замислена от агитката 
Gathering of Developers, а именно - Blair Witch Volume 1: Rustin Parr. Спо- 
ред предварителните анонси играта 
трябваше да е мрачна, злокобна и 
способна да опьне нервите на всеки 
редови геймьр. Има обаче една малка 
подробност - опьване на нервите има, но 
не от страх, а от отегчение. Поне моите от 
това се опънаха. Играли ли сте Nocturne!? 
Да?! А спомняте ли си добрия стар Оос 
Holiday? Не? Както и да е. Да сте чели 
прегледа Ha Nocturne. Както би казал ко- 
легата Егеетап: „Кой чел - чел, който не 
e - рейлгън за Hero!!! Myaxaxal“. 

Та въпросният елемент Doc 
Holiday ce явява в ролята на детектив, из- 

пратен да разнюха мистерията окбло 
убийството на седем малки невинни де- 
чица в района на Burkittsville. Е, именно а 
на вас ще се падне честта да разберете какво точно се е случило... 
Играта се явява някакво подобие на някогашната хитова поредица 
Alone іп the Dark, но в съвременен вариант и съответно със съвременни 
изисквания към хардуера. От най-съвременните при това! За инсталаци- 
ята ще са ви неободими (ако искате все пак да можете да играете що-го- 
де прилично) към 850 Мбайта. Няма да коментирам този обем. 
Да не говорим, че екшън моментите ще ви озорят страшно много, 
особено ако сте решили да се мъчите само с клавиатура. Най-добре е, 
ако имате подръка дате раа, но понеже аз нямам, голямо хм... ядосване 
падна. Когато ви омръзне и си пуснете комбинацията мишка+клавиатура, 
нещата стават по-търпими, но ако си мислите, че ще щъкате насам-натам с 
парадна стъпка, досущ като в Quake 3, забравете! Никакви шансове! Най- 
малкото, защото героят се движи като настьпан. А така и така съм отворил 
приказка за този феномен, който може би е 
комбинация от гадна реализация и моето 
скромно РС, все пак следва да отбеле- 
жа, че примерно Delta Force: Land 
М/атіог се движи направо прекрас- 
но. Играта зарежда изключител- 
но бавно, но това като цяло не, 
би трябвало да ви впечатлява 
чак толкова много, човешко е 
все пак. Няма да е далеч от истината, че зареждането отнема (при 
мен) около 2 минути (По дяволите! Winboze 2000 зарежда по-бър- 
зо!). И знаете ли, драги приятели, къде се крие същинският проб- 
лем? Не знаете, разбира се, защото никой от вас не би се прекарал 
толкова зловещо, играейки тази „игра“. Проблемът идва от факта, че a 
така досадното чакане He e само в началото. le جي‎ Й 
O, да! То ce повтаря (макар и в по-олекотен вариант, около ед- ° 
на минута) всеки път, когато решите да за- і ۱ 
редите запазена игра. Усещате ли накь ите 
отиват нещата? 

Да! Точно така! Много пьти ще има да мрете! Сьот- 
ветно, право пропорционално на умирането, ще има да 
чакате! Вярно е, че примерно Baldur's Gate II (преди да из- 
лезе) беше лансиран с идеята за 300 часа увлекателен 
геймплей. Но също така е вярно и че не това (чакането на 
некадърна инициализация) е начинът да се държат потре- 
бителите пред компютрите, забавлявани от муден 
progress bar, който бавно, но славно пъпли напред. 

Кизип Рагг е игра, изцяло базирана на ен- 
джина Ha Nocturne. Всичката графика е здраво 
~ 3D (това, надявам се, не ви учудва). При това сьс сравнително прилични детайли. 
За съжаление, тук пак се появява проблемът с мумифицираните персонажи. 
. Всичко живо, което срещате, седи пред вас и мърда устнички (ако въобще мо- 
"жете да различите такива) супер несинхронно (горе-долу като в ултразле 
дублиран филм). Това е всичко, което ще видите да се движи по време 
на разговор. Междувременно се сещам как едно време много хора оп- 
люваха Огакап, защото виждаш ли, Брин ходела като с маска, без 
нищичко да помръдва по лицето й. Тогава не се впечатлявах толко- 
ва от този факт, защото играта за времето си беше убиец, но в 
днешни дни и при тези системни изисквания... Хайде, ще спра с ко- 

/ ментара до тук. 

Единственото хубаво нещо в играта е саундтракът и звуци- 
те. Те наистина са направени с вкус и са изцяло в тон с обстанов- 
ката. Не са изпуснати никакви подробности (шумолене на листа, 
скърцане на врати и т.н.). Сега, за да запазя добрия тон, може би 
трябва да кажа нещо в стил „И все пак- положението не е чак тол- 
кова лошо...“ Съжалявам. Не мога да го кажа. Честно! Съжалявам 
за времето, което й отделих. По-добре да бях разджиткал Half Life: 
CounterStrike-a, който излезе тези дни. В интерес на истината, ако 
успеете някак да изтърпите мега отегчителните тренировъчни за- 
۳ ll x дачки, които ще ви бъдат възложени, нещата стават по-розови, или 
| | , A N да кажем, по-светло лилави... Като вземем... Wr 
J предвид и сравнително призрачната ат- | | \ 

мосфера, може да докараме нещата даже до тьм- A 

норозови, HO това e някакьв абсолютен максимум. На практика големи- А 

ят проблем е изнервянето на по природа нетърпеливия геймър, 

седящ пред компютъра. 
Причините за това са г. 
две: 


> 

а) малкото муни- 
ции и многото гадове; 

б) безсмислено- 
то лутане из тъмната 
гора, последвано от 
неколкократно зареж- 
дане, и нататък сами \ 


се сещате... u А 


Zeus: Master of Oly 
Р Sierra 


DE 


9) 
cdi Ра ту 


Изисквания: 

Процесор: Pentium 166 MHz 

Памет: 32 Мбайта 

Свободно дисково пространство: 410 Мбайта 
CD-ROM устройство: с 4-кратна скорост 

Видео карта: с 2 Мбайта памет 

Операционна система: Windows 95/98/ME/2000* 
DirectX 7.0 


Сергей Ганчев 


“Оценки: 
Графика 
Звук 
Музика 
Оригиналност 
Удоволствие a 
Сложност лесна 

Спарта не е била построена за един ден. Аз обаче успях да 
се справя сьс задачата само за осем часа! Нека бьда честен - се- 
дях си вкьщи до парното, а не бродих с лопата из прашасалите 
хьлмове на Гьрция. При това просто си играх Ha Zeus: Master of 
Olympus. 

Играта е изградена в традицията на добре познатите Caesar и Pharaoh. Тези произведения по доста успе- 
шен начин успяват да комбинират основните елементи Ha SimCity с лека историческа и колонизаторска нишка. 
Въпреки че прилича доста на предшествениците си, Zeus, естествено, притежава и различия. Така например ня- 
кои от идеите, заложени в Cleopatra (продължението на Pharaoh), тук са завършени изцяло. А може би най-важ- 
ното нововъведение от всички е запазването на градовете. При класическите игри от сериите всяко ново ниво за- 
почва с нов град (ново място, на което трябва да построите град). При Pharaoh сте изиграли, да речем, едно пет- 
часово ниво. Борили сте се с чума, глад и безработица и въпреки проблемите сте успели да построите желаната 
пирамида и... изведнъж - бам! Браво! Минали сте си норматива, хайде пак отначало! При Zeus такова нещо не 
може да ви се случи. В рамките на даден епизод градовете остават от предните нива. Освен това боговете или 
поне част от тях могат да бъдат привикани на ваша страна. Един ще усили армията ви и ще ви даде зехтин, друг 
ще защити овцете ви от вълци и т.н. Има обаче едно нещо от нововъведенията, което е ужасяващо: автоматиза- 
цията на боя е крайно неприятна, така че по-добре я забравете. Доброто старо ръчно управление в случая е да- 
леч по-добро решение. Друг неприятен момент при армията е фактът, че тя се състои от собствените ви гражда- 
ни, поради което в случай на война индустрията може да изпита остра липса на работна ръка. 

Историята на играта е приятна и сравнително добре балансирана. Разделена е на десет части: 

Богове, смъртни и чудовища ще се опитат да ви спрат по пътя към славата. Това е най- 
лесният епизод. Състои се от осем мисии. 
Гърците са разпръснати из цяла Елада. Целта ви е да ги съберете под стряхата 
на родния си град. Абсолютна скука - цели шест нива! 
Прекарайте в Атина годините на буйната си младост. Войни, глад, болести, ве- 
личие. Дълго и интересно. Осем нива. 
Ако успеете да се оправите след едно Зевсово проклятие, със сигурност ще вле- 


зете в митологията. Пет нива. 


Докато Херкулес си върши 
подвизите, цялата мръсна работа по градоустройстве- 
ния план си остава за вас. Единствената надежда е, че 
ще успеете да построите достатъчно добро място за 
развъждане на професионални разказвачи. Седем нива. 

Преди да дойдете на 
власт, Спарта е в, меко казано, плачевно състояние. 
Целта ви е ясна. От руините създайте един от най-сил- 
ните градове, властвали в древния свят! Пет нива. 

Хубавата Елена трябва да бъ- 
де спасена. За съжаление освен боговете ще са ви не- 
обходими и някои икономически предпоставки. 

Имате един град и две колоним. Няма никакви условия 
освен постигането на максимален икономически успех. 

Military Open Play. Имате един град. Нямате колонии. Създайте си! 

Любимото ми занимание! Пускат ви на карта с перфек- 
тни ресурси и размери. Няма цели. Можете да правите каквото си поискате. 

Някои от мисиите претендират за връзка с историята и митологията. Заблуда! 

А за графиките, каквото и да си говорим, те са адски важни, особено като се 
има предвид, че практически през цялото време погледът е вперен неистово в екра- 
на. Та графиките Zeus са на едно доста добро ниво. Анимираните човечета се справят наистина добре с пос- 
тавените им задачи. Единствените пропуски са били допуснати по отношение на някои от сградите, героите и 
божествата. Така например храмовете са адски претрупани и несъразмерни, а героите и безсмъртните създа- 
ния изглеждат абсолютно гротескно. Движенията им са определено насечени и крайно неориентирани. Атина 
изглеждаше като едва накуцващо плашило, а за всесилния Зевс по-добре да не говоря. 

А ако има класика в жанра по отношение на звука, то това трябва да е тази игра. Музиката създава ти- 
ха, нежна и спокойна атмосфера. Звуковите ефекти са доста весели. Единственото, което смятам за недоста- 
тък, е, че отделните „типове“ граждани имат съвсем малко реплики. 
Едно от най-големите удоволствия е да кликнете върху някой фило- 
соф и да изслушате краткото му хвалебствено слово. 

Някои дразнещи дреболии: 

>Играта автоматично се записва на всеки десет минути, 
вследствие на което действието замира за няколко секунди; 

>Ако се опитате да изчистите даден терен в центъра на града 
си, имате солиден шанс да пометете и една-две много важни сгради; 

>Управлението на складовете и пазарите е адски трудно. Раз- 
носвачите имат гадния навик да се замотават някъде, в резултат на 
което един от най-хубавите ви квартали отива по дяволите. 

Някои приятни неща: 

>Ако изпълните определен брой условия и построите една 
специална сграда, ще можете да привикате някого от митологичните 
гръцки герои. Присъствието им в града ще ви предпази от чудовища 
и ще осигури по-силна армия; 

>Ако имате достатъчно граждани и безработицата е в рамки- 
те на 10 процента, имате сериозен шанс за абсолютно икономи- 
ческо развитие. 

Ако развиете достатъчно силна армия, можете да зав- 
ладеете цяла Елада. 

Основният проблем при повечето подобни игри е, че 
след един определен момент писват. Ако стигнете до това поло- 
жение, натиснете Ciri+Alt+C и в прозореца, който ще се появи, 
можете да напишете следното: 

>>Delian Treasury. Дават се 1000 драхми. Парите са с 
курса отпреди три-четири хиляди години. Доста симпатична су- 
ма, като се има предвид, че градският дворец струва 125 драх- 
ми. Ако сте решили да строите Утопия, това е единственото не- 
що, от което ще имате нужда. 

>>Ambrosia. Моментална победа. Полезна е в случай, 
че ви мързи да играете и решите да проверите дали има фил- 
мчета между епизодите. 

>>Fireballs from Heaven. Определена част от картата се 
оказва на пътя на огромно огнено кълбо. Всъщност кълбото не 
е много голямо, но определено върши работа. Мен малко ме 
дразни. 

>>Bowvine and Arrows. Кулите стрелят с крави вместо 
със стрели. Весело е! И практически напълно безполезно! 
| >>Cheese Puff. Работниците в млекарната обличат кос- 
тюми от сирене... 

E, като цяло Zeus заслужава внимание. Вземете тази иг- 
ра и прекарайте един-два приятни следобеда! 

Р.5. Играта има проблеми с тръгването под Windows МЕ. 
За да ги избегнете, ще трябва да прочетете внимателно текс- 
товите файлове в диска. 

